
Na osnovu člana 4 stav 4 tačka 3 Pravilnika o načinu sprovođenja jednostavnih nabavki ("Službeni list Crne Gore", br. 016/23 od 10.02.2023), Ministarstvo evropskih poslova donosi sljedeće  

IZMJENE I DOPUNE

Šifra postupka  br. 50875 od 21.08.2023. godine – za sprovođenje jednostavne nabavke za nabavku usluga – Pisano prevođenje pravnih akata Evropske unije sa engleskog jezika na crnogorski jezik


1. Vrši se izmjena zahtjeva za dostavljanje ponuda na portalu CeJN u dijelu USLOVI ZA UČEŠĆE U POSTUPKU I ZAHTJEVI U POGLEDU NAČINA IZVRŠAVANJA PREDMETA NABAVKE na način što se dodaje sljedeći uslov:
»Minimum 20 prevodilaca koji mogu biti angažovani na poslovima tokom trajanja ugovora na zahtjev naručioca, od čega minimum 10 prevodilaca koji moraju imati iskustvo u prevođenju pravne tekovine Evropske unije sa engleskog na crnogorski jezik. Stručna i tehnička sposobnost dokazuje se: dokazom o angažovanju radne snage (kopija radne knjižice, prijava za osiguranje ili ugovor o radnom angažovanju) sa odgovarajućim referencama koje su potrebne za izvršenje predmeta nabavke u skladu sa zakonom i to: 10 prevodilaca moraju imati reference kojima se potvrđuje da je svaki pojedinačno preveo najmanje 300 prevodilačkih strana pravne tekovine EU, a ostali prevodioci da su preveli najmanje po 300 prevodilačkih strana stručne literature i/ili pravne regulative (koja nije pravna tekovina EU) sa engleskog na crnogorski jezik i obrnuto i/ili pravne tekovine Evropske unije sa engleskog na crnogorski jezik, u bilo kom periodu, ili da su najmanje tri godine bili zaposleni/angažovani kao prevodioci na prevođenju stručne literature i/ili pravne regulative sa engleskog na crnogorski jezik i obrnuto. Pod referencama se podrazumjevaju potvrde, preporuke ili ugovori izdati od krajnjih korisnika usluga. Napomena: za ovaj uslov stručno tehničke sposobnosti vrednovanje će se vršiti za ponuđeni parametar iznad predviđenih minimalnih zahtjeva stručne i tehničke osposobljenosti.«

2.  S obzirom da su na portalu CeJN izvršene izmjene zahtjeva za dostavljanje ponuda, a u skladu sa članom 4 stav 4 tačka 3 Pravilnika o sprovođenju jednostavnih nabavki,  pomjera se rok za dostavljanje ponuda,  na način što se isti pomjera za 04.09.2023. godine u 10h kada će biti izvršeno i otvaranje ponuda. 

O izmjenama koje su izvršene na portalu, takođe je generisan Automatski izvještaj o izvršenim izmjenama.

